Diari Oficial de la Generalitat Valenciana


Sumari del DOGV 9549, del 08-03-2023 (2023/2380)

Extracte de la Resolució de 28 de desembre de 2022, del director general de LABORA Servei Valencià d'Ocupació i Formació, per la qual es convoquen per a l'exercici 2023 les subvencions destinades al Programa de suport al manteniment del treball autònom de dones, regulades en l'Ordre 18/2017, de 28 de setembre, de la Conselleria d'Economia sostenible, Sectors Productius, Comerç i Treball, per la qual s'estableixen les bases reguladores del Programa de foment de l'ocupació dirigida a l'emprenedoria.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9549

Data del DOGV
:   08-03-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/2380


Data del document
:   28-12-2022

Organisme emissor
:   Labora, Servici Valencià d'Ocupació i Formació

Tipus de document
:   Extracte

Anàlisi jurídica

 Descriptors 

:   * Labora, Servici Valencià d'Ocupació i Formació
    * ajuda pública

Extracte de la Resolució de 28 de desembre de 2022, del director general de LABORA Servei Valencià d'Ocupació i Formació, per la qual es convoquen per a l'exercici 2023 les subvencions destinades al Programa de suport al manteniment del treball autònom de dones, regulades en l'Ordre 18/2017, de 28 de setembre, de la Conselleria d'Economia sostenible, Sectors Productius, Comerç i Treball, per la qual s'estableixen les bases reguladores del Programa de foment de l'ocupació dirigida a l'emprenedoria. [2023/2380]  
BDNS (identif.): 679454.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de dades nacional de subvencions:  
https://www.infosubvenciones.es/bdnstrans/GE/es/convocatoria/679454  
  
Primer. Beneficiaris i condicions  
Podran ser beneficiàries d'aquesta convocatòria les dones treballadores autònomes que en el moment de la contractació subvencionable estiguen embarassades o en procés d'adopció.  
  
Segon. Objecte  
La convocatòria té per objecte la concessió de subvencions per a fomentar l'emprenedoria a través del Programa de suport al manteniment del treball autònom de dones, pel qual s'atorga una subvenció per la contractació de persones desocupades que efectuen dones autònomes embarassades o en procés d'adopció, a fi que puguen transferir-los el coneixement necessari que possibilite el manteniment de l'activitat durant la baixa maternal.  
  
Tercer. Bases reguladores  
Ordre 18/2017, de 28 de setembre, de la Conselleria d'Economia Sostenible, Sectors Productius, Comerç i Treball, per la qual s'estableixen les bases reguladores del Programa de foment d'ocupació dirigit a l'emprenedoria, publicada en el Diari Oficial de la Generalitat Valenciana de 29 de setembre de 2017.  
  
Quart. Quantia  
1. L'import global màxim estimat per a finançar aquestes subvencions serà de 150.000 euros, condicionat a l'existència de crèdit adequat i suficient en el pressupost de LABORA Servei Valencià d'Ocupació i Formació per a 2023.  
2. L'import de la subvenció ascendirà a:  
a) En el cas de contractes temporals a jornada completa d'almenys 3 mesos de duració: 1.500 euros  
b) En el cas de contractes temporals a jornada completa d'almenys 6 mesos de duració: 3.500 euros  
3. Els imports indicats en l'apartat 2 s'incrementaran en 500 euros si es contracta una persona amb diversitat funcional o una dona.  
  
4. Els contractes a temps parcial d'almenys 30 hores setmanals seran subvencionables, amb reducció proporcional de la quantia de l'ajuda.  
  
Cinqué. Termini de presentació de sol·licituds  
El termini per a presentar les sol·licituds s'iniciarà l'endemà de la publicació d'aquest extracte en el Diari Oficial de la Generalitat Valenciana. Les sol·licituds hauran de presentar-se en el termini de dos mesos des de la contractació objecte de la subvenció, sense que en cap cas puguen presentar-se després de l'1 de setembre de 2023.  
  
València, 28 de desembre de 2022.- El director general de LABORA Servei Valencià d'Ocupació i Formació. Enric Nomdedéu i Biosca.